《咏扇》
唐代·徐夤

为发凉飙满玉堂，每亲襟袖便难忘。霜浓雪暗知何在，

道契时来忽自扬。曾伴一樽临小槛，几遮残日过回廊。

汉宫如有秋风起，谁信班姬泪数行。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。